Square Enix
Square Enix kabushikigaisha () on japanilainen pääosin videopelien kehittämiseen ja julkaisuun keskittyvä yritys. Yhtiö syntyi, kun keskenään kilpailleet Enix ja Square yhdistyivät huhtikuussa 2003.
Gary Gygax
Gygax perusti vuonna 1966 International Federation of Wargamers -järjestön. Ystävänsä Jeff Perrenin kanssa hän kirjoitti "Chainmail"-pelin, jossa oli monia eroja muihin sotapeleihin verrattuna. Sotilasyksikön sijasta miniatyyri oli pelissä yksittäinen sankarihahmo ja Gygaxin kirjoittamissa lisäsäännöissä oli fantasiaelementtejä, kuten lohikäärmeitä ja velhoja. Kehittääkseen satunnaislukujen arvontaa noppia heittämällä hän otti käyttöön Platonin kappaleiden muotoiset nopat, mukaan lukien ikosaedrin. Dave Arneson kiinnostui Chainmailista sen mahdollistaman improvisaation vuoksi ja teki omia sääntömuutoksiaan siihen. Arneson kehitti kokemuspistejärjestelmän, jossa riittävästi kokemusta kerännyt hahmo ”nousi tasoja”, ja nosti sotapelien erotuomarin pelinjohtajaksi. Hän pelautti kehittämäänsä Blackmoor-peliä käydessään Lake Genevassa 1971, jossa siitä pidettiin. Gygax päätyi erimielisyyksien jälkeen kehittämään peliä itse ja testasi tuotosta pelauttamalla sitä lapsilleen. Näin syntyi Dungeons & Dragons, jolle nimen keksi itse asiassa Gygaxin nelivuotias tytär Cindy.